Diari Oficial de la Generalitat Valenciana


Sumari del DOGV 4758, del 21-05-2004 (2004/4625)

Informació pública de l'aprovació i adjudicació definitiva del programa d'actuació integrada de la unitat d'execució B-2 del pla parcial de platges de l'Almardà. Expedient número 23/1997.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4758

Data del DOGV
:   21-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/4625


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació i adjudicació definitiva del programa d'actuació integrada de la unitat d'execució B-2 del pla parcial de platges de l'Almardà. Expedient número 23/1997. [2004/Q4625]
  
El Ple de la corporació municipal, en la sessió ordinària feta el dia 29 d'abril de 2004, va adoptar, per unanimitat, entre altres, l'acord següent:
  
Aprovació i adjudicació definitiva del programa d'actuació integrada de la unitat d'execució B-2 del pla parcial de platges de l'Almardà. Expedient 23/1997.
  
Primer
  
Pronunciar-se en les al·legacions presentades en els termes en què es fa, per a cada una d'elles, amb el cos d'este dictamen.
  
Segon
  
Acceptar la petició formulada per Jurgen Lechtape Gruter, titular de la parcel·la 5C, i, en conseqüència, incorporar-la dins del procés d'urbanització, qüestió que inicialment ja era així.
  
Tercer
  
Aprovar definitivament el programa d'actuació integrada de la unitat d'execució B-2 del pla parcial de la platja de l'Almardà i l'adjudicació d'este programa a favor de Julián Castelblanque Pérez, en nom i representació de l'entitat Alser, SL, amb una quantitat de 774.317,34 €, impost sobre el valor afegit inclòs, ja que és l'oferta més avantatjosa de les dues presentades. D'este import l'ajuntament assumix el pagament de 25.555,83 €, quantitat que respon a les despeses de redacció de l'adequació del projecte d'urbanització, comprensiva d'honoraris professionals, imprevists, despeses generals i impost sobre el valor afegit, segons el detall recollit en este dictamen. Esta qüestió la motiva l'acceptació formulada sobre este particular en l'al·legació número 1. En conseqüència, la quantitat que cal girar als propietaris afectats serà la de 748.761,51 €.
  
Quart
  
En virtut del pronunciament formulat en l'al·legació número 1, la parcel·la 3A' queda fora del procés d'urbanització i, en conseqüència, en el primer certificat d'obres que es presente s'haurà d'establir el valor de les obres d'urbanització que no s'executen al seu àmbit i, amb la conformitat dels servicis tècnics municipals, descomptar-les de la quantitat que cal girar als distints propietaris d'acord amb el percentatge de participació que a cada un d'ells li corresponga.
  
En este sentit, la parcel·la 5-C quedarà totalment incorporada al procés urbanitzador, la qual cosa determinarà les mateixes conseqüències que les establides al paràgraf anterior, tret que en este cas es produirà un increment del cost de les obres.
  
Este acte, de conformitat amb el que establix l'article 109 de la Llei 30/1992, de 26 de novembre, posa fi a la via administrativa.
  
Contra este acte s'hi podrà interposar, amb caràcter potestatiu, un recurs de reposició o impugnar-lo directament davant la jurisdicció contenciosa administrativa.
  
En el cas que opte per la interposició del recurs de reposició, ho farà davant de l'òrgan que va dictar l'acte i en el termini d'un mes, comptador des del sendemà d'aquell en què tinga lloc la publicació de l'acte, i haurà de tindre en compte que la seua interposició impedirà, fins a la resolució expressa o la desestimació presumpta, la utilització de la via contenciosa administrativa.
  
El recurs s'haurà de resoldre i notificar en el termini d'un mes, i s'entendrà desestimat i quedarà expedita la via contenciosa administrativa en cas contrari.
  
En el cas que decidisca interposar un recurs contenciós administratiu directament, ho farà de conformitat amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant la Sala Contenciosa Administrativa corresponent del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos, comptadors des del sendemà d'aquell en què en tinga lloc la publicació.
  
Tot això sense perjuí que puga exercitar qualsevol altra acció o recurs que estime convenient en defensa dels seus drets.
  
Cosa que trasllade als efectes oportuns i a reserva del que resulte de l'aprovació de l'acta corresponent.